Gulbinėnai mõis

Gulbinėnai mõis (leedu Gulbinėnų dvaras) on endine mõis Leedus Pasvalysi rajoonis Krinčinase vallas Gulbinėnais.

Mõis tekkis XVIII sajandil. Sel on olnud arvukalt omanikke: Bistrampased, Varasinskid, Karpid. Viimased püstitasid ka praeguse peahoone ja rajasid selle ümber pargi. Aastail 1925–1941 oli mõis Kazys Ladyga valduses. Too rajas mõisa juurde kooli ja kabeli, kandis hoolt asula arengu eest.

Pärast seda, kui Nõukogude Liit oli Leedu hõivanud, mõis riigistati ja Kazys Ladyga arreteeriti. Saksa okupatsiooniväed tagastasid mõisa tema pojale Algisele.http://kultura.lrytas.lt/-12959049851295220470-s-ladigien%C4%97-generolien%C4%97-seimo-nar%C4%97-%C5%ABkinink%C4%97-moter%C5%B3-%C5%A1viet%C4%97ja-ir-soviet%C5%B3-kalin%C4%97.htm#.VJPXVUYGA

Pärast sõda sai mõisast taas riigi omand. Peahoonesse rajati kool, hiljem laiendati hoonet, et mahutada ära ka kohalik lasteaed. Tänapäeval on hoone tagastatud Kazys Ladyga järglastele koos 2000 ruutmeetri suuruse maatükiga. Aastail 1994–1995 remonditi hoone katust.http://www.dvarai.lt/index.php?nariu-dvarai-1&ctg_id=43

Barokne peahoone valmis XIX sajandi teisel poolel. Mõisakompleksist on lisaks peahoonele säilinud veel kontorihoone, tall, ait ja mitu lauta. 

Mõisa peahoone juures asub Upytėni ulatuv 16 hektari suurune looduskaitsealune park, kus on kaks tiiki. Pargis asub 120 meetrit pikk pärnaallee, mida piirab kanal. Ühe paisjärve juures kasvavad akaatsiad.http://www.pasvalia.lt/object.php?id=53&m=12&ms=14

Viited

Välislingid
Sissekanne Leedu mõisate saidil; fotod (leedu keeles)
Mõisakompleksi kaart
Fotod mõisakompleksist (leedu keeles)
Video Gulbinėnai mõisast

Kategooria:Pasvalysi rajoon
Kategooria:Leedu mõisad